Ida+-+religionar+i+keisarriket

= Religionar i keisarriket: = Romarriket hadde ein lang tradisjon for å vere open for dei fleste religiøse straumar. Etter at keisardømet hadde festa seg gjaldt det framleis - so lenge religionsutøvarane aksepterte at dei laut tilbe keisaren i tillegg til sine eigne gudar. Det gjekk hardt ut over jødane og dei kristne, av di deira religionar var [|monoteistiske], det vil seie at dei ikkje var opne for dyrking av meir enn éin gud. At Augustus vart erklært som gud, viser at religiøse tankar gjennomsyra det romerske samfunnet. Romarane tok over dei greske gudane og gav dei latinske namn. Zevs vart for eksempel til Jupiter, Dionysos til Bacchus og kjærleiksgudinna Afrodite til Venus.

Etter at romarane hadde lagt under seg Egypt og størstedelen av Midtausten, vart gudinnene Iris og Magna Mater (den store mor) populære i Roma. Prestane deira lova tilhengjarane evig liv. Desse religionane kom likevel til å bli utkonkurrerte av ein heilt ny religion: kristendommen.

Romarane trudde lenge at dei kristne var ei gruppe av jødane, men etter kvart vart dei merksame på at den vesle gruppa av kristne dreiv misjonsverksemd retta mot andre enn jødar.

Innføringa av kristendomen som statsreligion vart eit hardt slag for den hellenistiske (i hovudsak den greske) kulturen. Teater og idrettsleikar vart snart forbodne fordi dei vart haldne til ære for heidenske gudar, homofili vart ei dødssynd (homofili var tidlegare særs utbreidd i heile det gresk/romerske kulturområdet) og kyrkja sette strenge reglar for all seksuell åtferd.

Jesus er så vidt nemnd av ein jødisk historieskrivar som vart romersk borgar. Dei første kristne trudde at Jesus hadde stått opp frå dei døde, og at dei ville få evig liv ved å tru på han. Denne læra spreidde apostelen Paulus i den hellenistiske verda i tiåra etter at Jesus var død.

Kristendommen trekte til seg folk frå alle samfunnslag fordi han var open for alle, anten dei var menn eller kvinner, jødar eller grekarar, slavar eller frie, som Paulus sa det. media type="youtube" key="gJ-GrWpdCE0" height="344" width="425"